Innhald

# Sjølvvalde kantlinjer i celler

Du kan bruka fleire ulike linjer i dei markerte cellene.

1. Marker ei eller fleire celler.

2. Vel Format → Celler.

3. Trykk på fana Kantlinjer i dialogvindauget.

4. Vel kantinnstillingane du ønskjer og trykk på OK.

Vala i Linjeoppstilling gjev deg høve til å velja fleire kantlinjestilar.

## Celleutval

Korleis området ser ut er avhengig av kva celler som er markert.

Utval | Linjeoppsett-området
--- | ---
Ei celle |
Celler i ei kolonne |
Celler i ei rad |
Celler i eit område på 2×2 eller meir |

## Standardinnstillingar

Trykk på eitt av standard-ikona for å setja eller nullstilla fleire rammer.

- Dei tynne, grå linjene på bileta på ikona viser kva kantlinjer som vert fjerna.

- Dei mørke linjene på bileta på ikona viser kva kantlinjer som vert laga, med den valde linjestilen og -fargen.

- Dei tjukke, grå linjene på bileta på ikona viser kva linjer som ikkje vert endra.

### Eksempel

Marker ei blokk på omkring 8 × 8 celler og vel deretter Format → Celler → Kantlinjer.

- Trykk på ikonet heilt til venstre for å fjerna alle linjene. Dette fjernar alle ytre kantlinjer, alle indre og diagonale linjer.

- Trykk på det andre ikonet frå venstre for å laga ei ytre kantlinje og fjerna alle andre linjer.

- Trykk på ikonet heilt til høgre for å laga ei ytre kantlinje. Dei indre linjene vert ikkje endra, men diagonale linjer vert fjerna.

No kan du halda fram for å sjå kva linjer dei andre ikona vil laga eller fjerna.

## Sjølvvalde innstillingar

Du kan trykkja i området Brukardefinert for å leggja til eller fjerna individuelle linjer. Førehandsvisinga viser tre ulike typar linjer.

Trykk fleire gongar på ein kant eller eit hjørne for å skifta mellom dei tre ulike formene.

Linjetypar | Bilete | Tyding
--- | --- | ---
Ei svart linje |  | Ei svart linje set den tilsvarande linja på dei markerte cellene. Linja vert vist som ei stipla linje når du brukar linjestilen 0,05 pt. Doble linjer vert viste når du brukar ein dobbel linjestil.
Ei grå linje |  | Ei grå linje vert vist når den tilsvarande linja på dei markerte cellene ikkje vert endra. Ingen linjer vert laga eller fjerna i slike tilfelle.
Ei kvit linje |  | Ei kvit linje vert vist når den tilsvarande linja på dei markerte cellene vert fjerna.

### Eksempel

Marker éi enkelt celle og vel Format → Celler → Kantar.

Trykk på den nedre kanten for å laga ei svært tynn, nedre kantlinje. Alle andre linjer vert fjerna frå cella.

Vel ein tjukkare linjestil og trykk på den nedre kanten. Dette lagar ei tjukkare, nedre kantlinje.

Klikk på den andre standardknappen frå venstre for å setja alle fire kantane. Klikk deretter så mange gongar på den nedre kanten at det kjem fram ei kvit linje der. Dette vil fjerna den nedste kanten.

Du kan kombinera fleire linjetypar og linjestilar. Det siste biletet viser korleis du kan laga tykke ytre kantlinjer (dei tykke, svarte linjene), medan diagonale linjer inne i cella ikkje vert endra (grå linjer).

## Tilstøytane celler

Denne innstillinga vert tilgjengeleg når du formaterer eit celleområde som alt har kantar og det nye formatet som er definert for området inneheld at dei ytre kantlinjene skal fjernast.

Som standard er valet Fjern kant slått av og kantane i randa av det valde området vert uendra. Merk av for dette valet viss kantane i randa av utvalet skal fjernast.

Viss det førehandsinnstilte Ingen kantlinjer er vald, er valet Fjern kant slått på.

Liknande emne

Laga kantlinjer på objekt

Laga kantlinjer for avsnitt

Støtt oss!