Innhald

# Tekstfunksjonar

Denne bolken handlar om Tekst-funksjonane.

For å bruka denne funksjonen …

Set inn → Funksjon → Kategori Tekst

## Bruk av doble hermeteikn i formlar

Skal du ha med ein tekststreng i ein formel, skriv du han mellom doble hermeteikn ("). Dette gjer at Calc tek med teksten i strengen utan å gjera noko meir med han. Såleis vil formelen "Hallo verda" visa teksten Hallo verda i cella utan hermeteikna.

Den meir komplekse formelen =KJEDA.SAMAN("Livet er enkelt, "; "men me insisterer på å gjera det komplisert "; "(Konfutse).") vil kjeda saman dei tre enkeltstrengane i doble hermeteikn til Livet er enkelt, men me insisterer på å gjera det komplisert (Konfutse).

Skal du visa eit verkeleg dobbelthermeteikn i ein streng i ein formel, kan du gjera det på to måtar:

1. Du kan «Escape» det doble hermeteiknet med eit dobbelt hermeteikn, altså setja eit dobbelt hermeteikn framføre det doble hermeteiknet. Calc vil då handsama det ekstra hermeteiknet som eit hermeteikn. Såleis vil formelen="Namnet mitt er ""Ole Olsen""." gje strengen Namnet mitt er "Ole Olsen". Eit anna enkelt eksempel er formelen =UNICODE("""") som returnerer 34, desimalverdien av hermeteiknet i Unicode (U+0022) – her viser det det første og det fjerde doble hermeteiknet byrjinga og slutten av strengen, medan det andre doble hermeteiknet «escapes» det tredje.

2. Du kan bruka TEIKNKODE-funksjonen eller UNITEIKN-funksjonen for å setja inn eit dobbelt hermeteikn. For eksempel vil formelen =UNITEIKN(34) & "Redderen i rugen" & UNITEIKN(34) & " er ei kjent bok av J. D. Salinger." visa strengen "Redderen i rugen" er ei kjent bok av J. D. Salinger.

Ver merksam på at autorettingsfunksjonen i Calc kan endra doble hermeteikn. Autorettinga skal ikkje endra dei doble hermeteikna i formelceller, men kan endra dei som vert brukte i celler som ikkje er formelceller og inneheld tekst. Viss du for eksempel kopierer ein streng som er omgjeve av ei anna form for typografiske doble hermeteikn, for eksempel venstre doble hermeteikn (U+201C) (“) og høgre doble hermeteikn (U+201D) (”), og deretter limer inn i ei formelcelle, kan du få ei feilmelding. Opna området Doble sitatteikn i Verktøy → Autoretting → Innstillingar for autoretting → Lokaliserte val for å bestemma kva teikna som skal brukast til å retta start- og slutttypografiske doble hermeteikn. Fjern avmerkinga for Erstatt for å slå av funksjonen.

## Tom streng og tomme celler

Celler med den tomme strengen ("") er ikkje det same som tomme celler. Når du søkjer eller reknar ut med tekst, er den tomme strengen "" teksten med lengd null.

For eksempel, når formelen i A1 returnerer den tomme strengen "", gjeld følgjande:

= ERTOM (A1) Returnerer USANN. Cella er ikkje tom.

=ERFORMEL(A1) returnerer SANN. Cella er ein formel.

=ERLOGISK(A1) returnerer USANN. Ikkje ein logisk verdi

=ERIKKJETEKST(A1) returnerer USANN. Cella har ein tom streng.

=ERTAL(A1) returnerer USANN. Er ikkje eit tal.

=ERTEKST(A1) returnerer SANN. Cella har ein tom streng som er rekna ut med ein formel.

=LENGD(A1) Returnerer 0. Lengda på den tomme strengen er 0.

## ARABISK

Returnerer talverdien, som tekst, av eit innskrive romartal.

## ASC

Konverterer dobbelt-byte (fullbreidde) teikn til enkelt-byte (halvbreidde) ASCII- og katakana-teikn.

## BAHTTEXT

Konverterer eit tal til thailandsk tekst. Også namna på thailandsk valuta vert teke med.

## BASE

Konverterer eit positivt heiltal til ein spesifisert base til ein tekst frå nummereringssystemet. Sifra 0-9 og bokstavane A-Z vert brukte.

## TEIKNKODE

Gjer om eit tal til eit teikn i samsvar med den kodetabellen som er i bruk. Talet kan vera to- eller tresifra og berre heile tal kan brukast.

## REINSK

Alle teikn som ikkje kan skrivast ut, vert fjerna frå strengen.

## CODE

Returnerer ein talkode for det første teiknet i ein tekststreng.

## KJEDA.SAMAN

Slår saman fleire deltekstar til ein samanhengande streng.

## DESIMAL

Konverterer tekst med teikn frå eit talsystem til eit positivt heiltal med det gjevne grunntalsystemet. Grunntalet må vera i området 2 til 36. Mellomrom og tabuleringar vert ignorerte. Feltet Tekst skil ikkje mellom små og store bokstavar.

## VALUTA

Konverterer eit tal til ein tekst som representerer summen i valutaformatet, avrunda til gjevne desimalplassar ved hjelp av desimalskiljeteiknet som svarar til gjeldande lokale innstillingar. Du skriv inn talet som skal konverterast i feltet Verdi. Du kan eventuelt skriva inn talet på desimalar i feltet Desimalar. Viss det ikkje er gjeve nokon verdi her, vert alle tal viste i valutaformat med to desimalar.

## NETTADRESSEKODE

Returnerer ein streng med nettadressekoden.

## EKSAKT

Samanliknar to tekststrengar og returnerer SANN om dei er nøyaktig like, elles USANN. Denne funksjonen skil mellom store og små bokstavar.

## FILTERXML

Bruk eit XPath-uttrykk på eit XML-dokument.

## FINN

Returnerer plasseringa av ein streng i ein annan streng. Du kan òg skriva inn kvar søket skal byrja. Søkjeordet kan vera eit tal eller ein annan teiknstreng. Søket skil mellom store og små bokstavar.

## FAST

Returnerer eit tal som tekst med eit bestemt tal desimalar og valfritt tusenskiljeteikn.

## JIS

Konverterer enkelt-byte (halv-breidde) ASCII- eller katakana-teikn til dobbelt-byte (fullbreidde) teikn.

## VENSTRE

Returnerer det første teiknet eller dei første teikna i ein tekst.

## VENSTREB

Returnerer dei første teikna av ein DBCS-tekst.

## LENGD

Returnerer lengda på ein tekststreng medrekna mellomrom.

## LENGDB

For teiknsett som brukar to byte for å definera eit teikn (DBCS). Returnerer talet på byte som er brukte for å laga teikna i ein tekststreng.

## SMÅ

Gjer om alle store bokstavar i ein tekst til små bokstavar.

## DELTEKST

Returnerer ein tekststreng frå ein tekst. Parameterane gjev startposisjonen og kor mange teikn.

## DELTEKSTB

Returnerer ein tekststreng frå ein DBCS-tekst. Parameterane gjev startposisjonen og kor mange teikn som skal returnerast.

## STOR.FORBOKSTAV

Gjer den første bokstaven i kvart ord i ein tekststreng til stor bokstav.

## REGEX

Finn og trekk ut eller bytar ut tekst ved hjelp av regulære uttrykk.

## ERSTATT

Byter ut ein del av ein tekststreng med ein annan. Kan brukast til å byta ut både teikn og tal (tala vert automatisk gjorde om til tekst). Resultatet av denne funksjonen vert alltid vist som tekst. Om du vil gjera fleire utrekningar på eit tal som er bytt ut med tekst, må du gjera om teksten til eit tal ved å bruka VERDI-funksjonen.

## GJENTA

Denne funksjonen tek opp att ein tekststreng eit visst tal gongar.

## HØGRE

Returnerer teiknet eller teikna lengst til høgre i ein tekst.

## HØGREB

Returnerer det siste teiknet eller dei siste teikna i ein tekst som brukar dobbelbyte teiknsett (DBCS).

## ROMARTAL

Konverterer eit tal til eit romartal. Verdiområdet må vera mellom 0 og 3999. Ein enklare modus kan brukast i området frå 0 til 4.

## SØK

Returnerer posisjonen til eit tekstsegment i ein tekststreng. Du kan setja startposisjonen til søket. Søkjeteksten kan vera eit tal eller ein streng med teikn. Søket skil ikkje mellom store og små bokstavar. Viss teksten ikkje vert funnen, vert feilmeldinga 519 (#VERDI) vist.

## BYT.UT

Bytar ut ein tekst med ein ny tekst i ein streng.

## T

Denne funksjonen returnerer målteksten, eller ein tom tekststreng viss målet ikkje er ein tekst.

## TEKST

Omformar ein verdi til tekst ut frå eit gjeve format.

## TRIM

Tek bort ekstra mellomrom frå ein streng slik at det berre vert igjen eitt mellomrom mellom ord.

## UNITEIKN

Konverterer ein teiknkode til eit Unicode-teikn eller ein Unicode-bokstav.

## UNICODE

Returnerer talkoden for det første Unicode-teiknet i ein tekststreng.

## STORE

Konverterer strengen spesifisert i tekst-feltet til store bokstavar.

## VERDI

Konverterer strengrepresentasjonen av eit tal til numerisk form. Viss strengen er ein gyldig dato, klokkeslett eller dato-klokkeslett, vert det serielle dato-klokkeslett-talet returnert.

## NETTENESTE

Hent innhald frå nettet via ei URI.

Liknande emne

Funksjonar etter kategori

Støtt oss!