Datatabellreferansar

Innhald

# Databasetabellreferanse

LibreOfficeDev Calc let deg referera til data i databasetabellar ved å bruka ein spesiell notasjon, ein «databasetabellreferanse», for cellereferanser inne i tabellen. Denne spesielle notasjonen har som føremål å gjera formlar som refererer til celler i ein databasetabell enklare å lesa.

ODF-standarden manglar for tida støtte for strukturerte referansar. Når ei fil vert lagra i .ods-format, vert strukturerte referanser konverterte direkte til referansar, og beheld berre verdiane på lagringstidspunktet. Det er arbeid i gong med å innføra strukturerte referansar i ODF-standarden.

## Databasetabellar

«Tabellar» i rekneark er definert av databaseområde (Data → Definer område). I tillegg til namnet på databasen, er følgjande obligatorisk for å bruka databasetabellreferansar:

- Tabellar må vera orienterte loddrett.

- Kolonneetikettnamna må følgja reglane for namngjeve område.

- Tabellar må ha kolonneetikettar viss det er nødvendig å vera interoperatibel med Microsoft Excel.

### Eksempel

Tabellen nedanfor inneheld verdiar brukte i eksempel seinare i dette dokumentet.

| A | B | C | D
1 | Namn | Region | Sal | Ansiennitet
2 | Smith | Vest | 21 | 5
3 | Jones | Aust | 23 | 11
4 | Johnson | Aust | 9 | 7
5 | Taylor | Vest | 34 | 11
6 | Brown | Aust | 23 | 15
7 | Walker | Aust | 12 | 4
8 | Edwards | East | 15 | 12
9 | Thomas | Vest | 17 | 10
10 | Wilson | Vest | 31 | 3
11 | Totalar | 2 | 185 | 8.67

Celleområdet A1:D11 vart definert som databaseområdet "myData ". Alternativa Inneheld kolonneetikettar og Inneheld totalrad vart kontrollertt ved defineringa av databaseområdet.

## Referer til data i tabellar

Ein databasetabellreferanse har formnamnet databaseområde[…]. Delen innanfor hakeparentesane kan vera eit reservert referansenøkkelord, eit feltnamn eller ein kombinasjon av desse to.

I dei tilfella der eit enkelt nøkkelord eller eit enkelt feltnamn vert brukt, bruk enkle parentesar i staden for doble.

#### Eksempel

myData[#Headers] i staden for myData[[#Headers]] eller myData[Region] i staden for myData[[Region] ].

### Reserverte referansenøkkelord

Nøkkelord | Bruk | Eksempel
--- | --- | ---
[#Overskrifter] | Nøkkelordet [#Headers] refererer til rada med feltnamn (kolonneetikettar). Det er den første rada i databaseområdet. Viss det ikkje er definert noko ettikettrad for databaseområdet (inneheld kolonneetikettar), vert det generet ein #REF!-feil. | Uttrykket myData[#Headers] refererer til cellene A1:D1.
[#Data] | Nøkkelordet [#Data] refererer til datapostane i databaseområdet, unnateke kolonneetikettrada og totalrada. Du kan også bruka den korte forma myData[]. | Uttrykket myData[#Data] refererer til cellerektangelet A2:D10.
[#Totalar] | Nøkkelordet [#Totalar] refererer til rada med totalar. Det er den siste rada i databaseområdet. Viss databaseområdet ikkje har noko linje med totalar definert (inneheld totalrad), vert det generet ein #REF!-feil. | Uttrykket myData[#Totals] refererer til cellene A11:D11.
[#Alle] | Nøkkelordet [#All] refererer til heile databaseområdet, medrekna kolonneetikettar og totalar. | Uttrykket myData[#All] refererer til cellene A1:D11.
[#Denne rada] | Dette nøkkelordet skildrar eit implisitt snitt. | Viss uttrykket myData[#This Row] vert brukt i ein formel i cella F2, refererer det til A2:D2. Viss det same uttrykket vert brukt i ein formel i celle F5, refererer det til A5:D5.

### Feltnamn i hakeparentesar

For å referera til matrisa med alle verdiane i postane som høyrer til det same feltet, bruk skjemaet [feltnamn]. Det refererte celleområdet tek ikkje med etikett og totalar.

#### Eksempel

Uttrykket myData[[Region]] eller i den forenkla forma myData[Region] refererer til cellene B2:B10. Viss databaseområdet ikkje har ei etikettrad, kan generiske etikettar som Kolonne1, Kolonne2 brukast.

I Microsoft Excel, viss formelcella høyrer til tabellen, kan namnet på tabellen sløyfast. For eksempel kan formelen =SUM(myData[Salg]) i celle C11 skrivast som =SUM([Salg]). Det er førebels ikkje råd å fjerna tabellnamnet i Calc.

## Kombinasjonar

### Kolonnar og datapostar

For å referera til ein kombinasjon av kolonneetikettane og datapostane, bruk formatet [#Headers];[#Data] eller [#Headers],[#Data], der skiljeteikna er dei same som for funksjonsparameterane som er definerte i Verktøy → Innstillingar → Calc → Formel → Skiljeteikn.

### Datapostar og totalrad

For å referera til ein kombinasjon av datapostar og totalrader, bruk [#Data];[#Totals]. For eksempel refererer myData[[#Data];[#Totals]] til cellene A2:D11.

Ein kombinasjon som [#Headers];[#Totals] er ikkje mogleg sidan det vil resultera i to usamanhengande cellerektangel.

### Tilstøytande kolonnar

For å referera til fleire tilstøytande kolonnar, bruk områdeoperatoren «:». For eksempel vil formelen myData[[Namn]:[Sal]] adressera cellene A2:C10.

### Ikkje-tilstøytande kolonnar

Bruk av ikkje-tilstøytande kolonnar er ikkje mogleg sidan det vil referera til to åtskilde cellerektangel.

### Feltnamn og nøkkelord

Referansen via feltnamn og bruk av eit referansenøkkelord kan kombinerast. Oppgje først nøkkelordet, deretter funksjonsskiljeteiknet og sist feltnavmnet i parentes. For eksempel refererer myData[[#Total];[Sal]] til cella C11.

Liknande emne

Definera eit databaseområde

Databasefunksjonar

Definer område

Implisitt snitt i formlar

Støtt oss!