Innhald

# Java-plattformstøtte

LibreOfficeDev kan bruka Java-plattforma til å køyra program, miniprogram og komponentar som er baserte på JavaBeans-arkitekturen.

Du må installera køyremiljøet til Java 2 frå Sun Microsystems for at LibreOfficeDev skal kunna bruka Java. Då LibreOfficeDev vart installert, fekk du spørsmål om å installera desse filene dersom dei ikkje allereie var installerte. Du kan òg installera dei no om det trengst.

Støtte for Java-plattforma må slåast på i LibreOfficeDev for å kunna køyra Java-program.

- Slå på støtte for Java-plattforma ved å velja LibreOfficeDev → InnstillingarVerktøy → Innstillingar → LibreOfficeDev → Avansert.

Før du kan bruka ein JDBC-drivar, må du leggja til klassestien han har. Vel LibreOfficeDev → InnstillingarVerktøy → Innstillingar → LibreOfficeDev → Avansert og klikk på knappen «Klassesti». Start om att LibreOfficeDev etter at du har lagt inn informasjonen om stien.

Dei endringane du gjer i fana LibreOfficeDev → PreferencesVerktøy → Innstillingar → LibreOfficeDev → Avansert vert brukte sjølv om den virtuelle javamaskinen (JVM) allereie er slått på. Viss du endrar på ClassPath (klassestien) må du starta LibreOfficeDev på nytt. Dette gjeld òg for endringar i LibreOfficeDev → InnstillingarVerktøy → Innstillingar → Internett → Mellomtenar. Det er berre «HTTP-mellomtenar» og portane som høyrer til som ikkje krev omstart. Dei vert tekne i bruk med ein gong du trykkjer OK.

Støtt oss!